cyanic-selkie/wikianc huggingface dataset:
কিলোগ্রাম
কিলোগ্রাম এখন সেকেন্ড এবং মিটারের নিরিখে সংজ্ঞায়িত হয়েছে, প্রকৃতির নির্দিষ্ট মৌলিক ধ্রুবকের উপর ভিত্তি করে। ফলে এখন যথাযথভাবে সজ্জিত যে কোন পরিমাপবিজ্ঞান পরীক্ষাগার তাদের ভর মাপনযন্ত্রের ক্রমাঙ্ক নিজেরাই সংশোধন করতে, যেমন ঠিক এক কিলোগ্রাম ভর নির্ধারণের জন্য কিবল নিক্তিকে প্রাথমিক মানযন্ত্ররূপে ব্যবহার করতে পারবে। যদিও কিলোগ্রামের আন্তর্জাতিক মূলনমুনা এবং অন্যান্য মূলনমুনাসমুহ দ্বিতীয় মান ভর হিসাবে ব্যবহার্যে রাখা হয়েছে।
সংজ্ঞা
তিনটি মৌলিক ভৌত ধ্রুবকের নিরিখে কিলোগ্রামকে সংজ্ঞায়িত করা হয়েছে: আলোর গতি c, একটি নির্দিষ্ট পারমাণবিক রুপান্তর কম্পাঙ্ক [[সিজিয়ামের আইসোটোপ|
ΔνCs
]], and প্ল্যাঙ্কের ধ্রুবক h. বিধিবৎ সংজ্ঞায়নটি নিম্নরূপ:
নিরিখে সংজ্ঞায়িত।
একক
এর ক্ষুদ্রতম এককগুলো হলো: হেক্টোগ্রাম, ডেকাগ্রাম, গ্রাম, ডেসিগ্রাম, সেন্টিগ্রাম, মিলিগ্রাম। ১কিলো গ্রাম = ১০০০ গ্রাম=১০০ ডেকা গ্রাম=১০ হেক্টাগ্রাম ১গ্রাম = ১০০০ মিলিগ্রাম=১০০ সেন্টি গ্রাম=১০ ডেসিগ্রাম
১ কেজি = ২.২০৪৬২২৬২১৮৪৯ পাউন্ড = ৩৫.২৭৩৯৬১৯৪৯৫৮ আউন্স।
টীকা
<references group="Note" />
কুমায়ুনি হোলি
কুমায়ুনি বা কুমায়ুনি হোলি হলো ভারতের কুমায়ুন অঞ্চলের হিন্দুদের এক ঐতিহাসিক ও সাংস্কৃতিক  উৎসব যা হোলি নামে পরিচিত। এই উৎসব কুমায়ুনি মানুষদের জন্য সবচেয়ে গুরুত্বপূর্ণ উৎসব কারণ এটি কেবল অশুভের ওপর শুভ শক্তির জয় নির্দেশ করে তাই নয়, এটি শীতের শেষ এবং নতুন বপন মরসুমের শুরুর ইঙ্গিত দেয়, যা উত্তর ভারতীয় হিমালয়ের এই কৃষিনির্ভর সম্প্রদায়ের জন্য অত্যন্ত গুরুত্বপূর্ণ ভূমিকা বহন করে। এটি উত্তর ভারতের সাংস্কৃতিক ঐতিহ্য এবং কুমায়ুনের স্থানীয় ঐতিহ্যের একত্রীকরণ ।
কুমায়ুনি হোলির বিশেষত্ব হল এটি একটি সংগীত বিষয়ক উৎসব, এটি বৈঠকি হোলি, খারি হোলি এবং মাহিলা হোলি যা বসন্ত পঞ্চমী থেকে শুরু হয় । কুমায়ুনে এই অনুষ্ঠান প্রায় ২ মাস ধরে চলতে থাকে । সঙ্গীতের দিক দিয়ে বৈঠকি হোলি এবং খারি হোলি হলো তুলনাহীন, এই গানগুলিতে সুললিত তান, মজা, এবং আধ্যাত্মিকতার সংমিশ্রণ থাকে। এই গানগুলি মূলত শাস্ত্রীয় রাগগুলির উপর ভিত্তি করে । বৈঠকি হোলি 'নির্ভন কি হোলী' অথবা হোলি অফ সালভাসন নামেও পরিচিত। কুমায়ুনি হোলির একটি বৈশিষ্ট্য রয়েছে যা একদমই আলাদা অন্য কোনও দেশের হোলি উদ্‌যাপনের থেকে ।
হোলির প্রকারভেদ
নীচে বিভিন্ন রূপের বাদ্যযন্ত্র রয়েছে যেখানে হোলির গানগুলি আনুষ্ঠানিকভাবে গাওয়া হয় যা হোলি উদ্‌যাপনের সূচনা হিসাবে দেখা হয়। বসন্ত পঞ্চমীর দিন এই সমস্ত উদ্‌যাপনের শুরু। বৈঠকি হোলি একরকম সংগীত অনুষ্ঠান, যা শুরু হয় বসন্ত পঞ্চমী থেকে এবং দুলহেন্দি পর্যন্ত চলতে থাকে এবং যা পুরো কুমায়ুন জুড়ে হয়। কুমায়ুনের কিছু অঞ্চলে এটি শীতের শুরুতে এবং ভারতীয় পৌষ মাসের প্রথম রবিবারে শুরু হয় যা ইংরেজিতে ডিসেম্বর মাসে হয় এবং মার্চ (৪ মাস) অবধি বৈঠকি হোলি উদ্‌যাপন হতে থাকে এবং বৈঠকি হোলির উদ্‌যাপনের সময় তারা কোনো রকম রং ব্যবহার করে না।
বৈঠকি হোলির গানগুলি হিন্দুস্তানী ধ্রুপদী সংগীতের উপর ভিত্তি করে হয়, তবে কুমায়ুনে লোক সংগীতে ঐতিহ্যের প্রচুর প্রভাব রয়েছে।
আরিফুল হক (অভিনেতা)
আরিফুল হক (জন্ম: ১২ অক্টোবর ১৯৩৪) বাংলাদেশী অভিনেতা  ও লেখক। তিনি প্রথম চলচ্চিত্র অভিনয় করেন ১৯৬৩ সালে উত্তরায়ণ (চলচ্চিত্র) যেটি পরিচালনা করেন বিভূত লাহা। এর পর তিনি বাংলাদেশে এসে একাধিক চলচ্চিত্রে অভিনয় করেন। তার লেখা একাধিক বইও রয়েছে এর মধ্যে উলেখ্যযোগ্য হায়দারাবাদ ট্রাজেডি ও আজকের বাংলাদেশ।
শৈশব ও পড়ালেখা
আরিফুল হকের জন্ম ১৯৩৪ সালের ১২ই অক্টোবর ভারতের হাওড়া জেলার বাগনান অঞ্চলের মহাদেবপুর গ্রামে মাতুলালয়ে। ব্যারাকপুর সরকারি উচ্চ মাধ্যমিক বিদ্যালয় ও উলুবেড়িয়া কলেজ এবং যাদবপুর বিশ্ববিদ্যালয় শিক্ষালাভ করেন।
কর্মজীবন
সাত বছর বয়সে নাট্যশিল্পে হাতে খড়ি। বাংলা নাটা জগতের প্রবাদপুরুষ নামে পরিচিত শিশির কুমার ভাদুড়ী সহ বহু জনের সন্নিধ্যে নাট্যচর্চা করেছেন। ভারতীয় গণনাট্য সংঘের (IPTA) সক্রিয় সদস্য ছিলেন। তাঁর অভিনীত "উত্তরায়ণ" নামে প্রথম চলচ্চিত্র মুক্তি পায় কলকাতায় ১৯৫২ সালে। এ পর্যন্ত তাঁর অভিনীত প্রায় দুশ' চলচ্চিত্র মুক্তি পেয়েছে। এগুলোর মধ্যে অনেকগুলি জাতীয় পুরস্কার পেয়েছে।তিনি চলচ্চিত্র, টেলিভিশন, রেডিওসহ সকল মাধ্যমেই তাঁর অভিনয় করেছেন। তিনি একজন জনপ্রিয় প্রাবন্ধিক ও কলামিস্ট। দৈনিক ইনকিলাব, দৈনিক সংগ্রাম, দৈনিক দিনকাল, দৈনিক ইত্তেফাক, সাপ্তাহিক রোববার, বিক্রম, পালাবদল ও প্রেক্ষণ সহ জাতীয়তাবাদী ও ইসলামী সংস্কৃতি বিষয়ক চিন্তাশীল ও জাগরণমূলক প্রবন্ধ লিখে থাকেন। ১৯৮১তে বাংলাদেশ থেকে সর্বপ্রথম যে নাট্যদলটি দক্ষিণ কোরিয়ায় অনুষ্ঠিত বিশ্বনাট্যোৎসবে যোগদান করেছিল, তিনি তার অন্যতম সদস্য ছিলেন।
অভিনয়
আরিফুল হকের অভিনীত সাম্প্রতিক ছবিগুলো হচ্ছে একে এম ফিরোজ বাবুর পরিচালিত ‘প্রেম বিষাদ’, এফ আই মানিকের পরিচালিত ‘চিরদিনই তুমি আমার’ এবং খালিদ মাহমুদ মিঠুর পরিচালিত ‘গহীনে শব্দ’।
হলদিয়া পেট্রোকেমিক্যালস
হলদিয়া পেট্রোকেমিক্যালস হল হলদিয়ায় অবস্থিত একটি বৃহত্তম পেট্রোকেমিক্যালস কমপ্লেক্স।এটি ভারতের দ্বিতীয় বৃহত্তম পেট্রোকেমিক্যালস কারখানা।
ইতিহাস
১৯৯৪ সালে টাটা গোষ্ঠী ,চ্যাটার্জি গোষ্ঠী,ইন্ডিয়ান ওয়েল ও পশ্চিমবঙ্গ সরকারের মধ্যে চুক্তি হয় এবং হলদিয়া পেট্রোকেমিক্যালসের নির্মাণ শুরু হয়।২০০১ সালে হলদিয়া পেট্রোকেমিক্যালস প্রথম উৎপাদন শুরু করে।
উৎপাদিত দ্রব্য ও উৎপাদন ক্ষমতা
এটি একটি ন্যাপথা ভিত্তিক পেট্রোকেমিক্যালস।এই কারখানাটিতে ৭,০০,০০০ টিপিএ পলিইথিলিন উৎপাদিত হয় যা পূর্ব ভারত এর ৭০% ও সমগ্র ভারত এর ৩০% চাহিদা পূর্ন করে।এছাড়া এখানে প্রায় ৩,৫০,০০০ টিপিএ পলিথিন উৎপাদিত হয়। এখানে উৎপাদিত প্রধান দ্রব্যগুলি হল- প্রভৃতি।
রপ্তানি
হলদিয়া পেট্রোকেমিক্যালসে উৎপাদিত দ্রব্যের গুণগত মান খুবই ভাল।ফলে এখানে উৎপাদিত দ্রব্যের চাহিদা রয়েছে দেশে ও দেশের বাইরে।এখান থেকে ইউরোপ,দক্ষিণ পূর্ব এশিয়া,যুক্তরাষ্ট্র,চিন এ পণ্য রপ্তানি করা হয়।
তথ্যসূত্র
Haldia Petrochemicals হলদিয়া পেট্রোক্যমিকাল লিমিটেড। ০৬-১২-২০১১
office website
ভাউকসার জমিদার বাড়ি
ভাউকসার জমিদার বাড়ি বাংলাদেশ এর কুমিল্লা জেলার বরুড়া উপজেলার ভাউকসার নামক স্থানে অবস্থিত এক ঐতিহাসিক জমিদার বাড়ি।
অবকাঠামো
জমিদার বাড়ির প্রবেশাদ্বার, ভবন, পুকুর ও একটি তিন গুম্বুজ বিশিষ্ট্য ফুল ও লতাপাতার নকশাকৃত মসজিদ।
সুলুর বায়ুসেনা ঘাঁটি
পরিচালনাগত বিমান
এই ঘাঁটিটি ভারতীয় বিমানবাহিনীর ৫ টি ঘাঁটি মেরামত ডিপো এবং ৪৩ টি উইংয়ের জন্য একটি কেন্দ্র। ৩৩ নং স্কোয়াড্রন "হিমালয়ান গিজ" যা মাঝারি পরিবহন বিমান আন্তোনভ আন-৩২ পরিচালনা করত সুলুর বিমান ঘাঁটিকে ভিত্তি করে।  ঘাঁটিটিতে ১০৯ হেলিকপ্টার ইউনিট "নাইটস" অবস্থান করছে, এটি মি-১৭ ভি৫ পরিবহন হেলিকপ্টারগুলি পরিচালনা করে।  ২০১৮ সালের জুলাই মাস থেকে এয়ার ফোর্স স্টেশনটি ৪৫ নং স্কোয়াড্রন আইএএফ "ফ্লাইং ডাগারস" এর ঘাঁটি হিসাবে কাজ শুরু করে, যা এইচএএল তেজস পরিচালনা করে। ২০২০ সালের ২৭ শে মে এই বিমান ঘাঁটি থেকে ১৮ নং স্কোয়াড্রন "ফ্লাইং বুলেটস" চালু হয়।
লেইলা লপেজ
লেইলা লপেজ  (Leila Lopes; ১৯ নভেম্বর ১৯৫৯ –৩ ডিসেম্বর ২০০৯)  একজন ব্রাজেলিয়ান  অভিনেত্রী, মডেল,  সাংবাদিক, পর্ন তারকা এবং টেলিভিশন উপস্থাপিকা যিনি  রেডে গ্লোবো চ্যানেলে  পারিবারিক সমস্যা নিয়ে রচিত সস্তা ধারাবাহিক নাটকে এবং পরবর্তীতে পর্নগ্রাফিক চলচ্চিত্রে ভূমিকার জন্য পরিচিত।
প্রাথমিক জীবন
লেইলা লপেজ সাও লেওপলডো, রিও গ্র্যান্ডে ডো শুল, ব্রাজিলে জন্মগ্রহণ করেন। ১৯৯০ সালে রেডে গ্লোবো চ্যানেলের সাংবাদিক হিসেবে বিখ্যাত হওয়ার আগ পর্যন্ত সেখানেই বসবাস করেন।
আউদা আবু তায়ি
আউদা আবু তায়ি (عودة أبو تايه আনুমানিক ১৮৭৪ – ১৯২৪) ছিলেন আরব বিদ্রোহের সময় বেদুইন আরব গোত্র হাউইতাতের একজন শেখ বা নেতা। হাউইতাতদের বসতিস্থল বর্তমান সৌদি আরব/জর্ডান অঞ্চলে ছিল।
লেইলা লপেজ
প্রাথমিক জীবন
তাকে দু’বার প্লেবয় ম্যাগাজিনে দেখা যায়। প্রথমবার ১৯৯৭ সালেও মার্চ সংস্করণে এবং পরবর্তীতে পর্নগ্রাফিক চলচ্চিত্র Brasileirinhas পরিচালনার পরে ২০০৮ সালের মে মাসের সংস্করণে। শেষবার তাকে দেখা যায়  Entre 4 Paredes com Leila Lopes এর উপস্থাপিকা হিসেবে।
আউদা আবু তায়ি
আরব বিদ্রোহে আউদা একজন গুরুত্বপূর্ণ ব্যক্তি ছিলেন। ব্রিটিশ কর্নেল টি ই লরেন্সের লেখা সেভেন পিলার্স‌ অব উইজডোম বইয়ের মাধ্যমে তিনি আরবের বাইরে পরিচিতি পান। এছাড়াও ডেভিড লিনের চলচ্চিত্র লরেন্স অব আরাবিয়াতে আউদা আবু তায়ির চরিত্র রয়েছে।
লেইলা লপেজ
মৃত্যু
২০০৯ সালের ৩ ডিসেম্বর তিনি ইঁদুর মারার বিষ খেয়ে আত্মহত্যা করেন।
আউদা আবু তায়ি
হাউইতাত গোত্র
টি ই লরেন্সের বিবরণ অনুযায়ী হাউইতাতরা পূর্বে হাইলের আমির আল রশিদ পরিবারের অধীনস্থ ছিল। কিন্তু এসময় তারা বিভক্ত হয়ে পড়ে এবং আউদা গোত্রের পূর্বাঞ্চলীয় অংশের নিয়ন্ত্রণ পান। তিনি তার পিতার দাবিগুলো গ্রহণ করেছিলেন। আউদার পিতা হারব আবু তায়ি (? - ১৯০৪) পূর্বে আরার ইবনে জাজির সাথে নেতৃত্ব নিয়ে প্রতিযোগিতায় অবতীর্ণ হয়েছিলেন। আউদা ও তার ইবনে জাজি প্রতিপক্ষ আরারের সৎ ভাই আবতান হাউইতাতদের শক্তিকে পূর্বের কৃষি ও উট পালন থেকে অভিযানমূলক কাজের দিকে নিয়ে আসেন। ফলে গোত্রের সম্পদ বৃদ্ধি পায় তবে তারা মূলত যাযাবর জীবন অতীবাহিত করত। ১৯০৮ সালে একটি ঘটনার পর হাউইতাত ও উসমানীয় প্রশাসনের মধ্যে উত্তেজনা বৃদ্ধি পায়। এসময় কর দাবি করার জন্য পাঠানো দুইজন সেনা নিহত হয়। আউদার দাবি ছিল যে কর ইতোমধ্যে পরিশোধ হয়ে গিয়েছে।
জীবন
আউদা আবু তায়ি হেজাজ রেলওয়ের নিকটের মরুভূমিতে বসবাস করতেন। এই বিচ্ছিন্নতা তিনি প্রয়োজনীয় মনে করতেন কারণ কনস্টান্টিনোপলের দুইজন কর সংগ্রাহক নিহত হওয়ার পর তুর্কিরা তার মাথার দাম ঘোষণা করেছিল। তুর্কিদের মনোযোগ এড়ানোর জন্য ফয়সাল ও লরেন্সের এধরনের এলাকা দরকার ছিল। লরেন্স লিখেছেন, "“শুধু আউদা আবু তায়ির মাধ্যমেই আমরা গোত্রগুলোকে আমাদের পক্ষে মাআন থেকে আকাবায় নিয়ে যেতে পেরেছিলেন যাতে তারা আকাবা এবং এর পাহাড়ের তুর্কি গ্যারিসন দখল করতে আমাদের সাহায্যে আসে।”"
আরব বিদ্রোহ
আউদার গোত্রের লোকেরা মরুভূমির সেরা যোদ্ধা হিসেবে খ্যাত ছিল। একারণে আরব বিদ্রোহে তার সমর্থন জরুরি ছিল। আউদা প্রথমে উসমানীয় সাম্রাজ্যের মিত্র ছিলেন। পরে তিনি ফয়সাল ও লরেন্সের পক্ষাবলম্বন করেন। তিনি আরব স্বাধীনতা আন্দোলনের একজন কড়া সমর্থক হয়ে উঠেছিলেন। পক্ষ বদল করলে তাকে আর্থিক সুবিধা দেয়ার প্রস্তাব তুর্কি কর্তৃপক্ষের কাছ থেকে করা হয়েছিল। কিন্তু তিনি তা প্রত্যাখ্যান করেন। আকাবা ও দামেস্কের পতনে তার গোত্রের উল্লেখযোগ্য ভূমিকা রয়েছে।
যুদ্ধপরবর্তী সময়
দামেস্কের আরব সরকারের পতনের পর আউদা মরুভূমিতে অবস্থান করতে থাকেন। বন্দী তুর্কি দাস শ্রমিকদের মাধ্যমে তিনি মাআনের পূর্বে আল জাফরে একটি প্রাসাদ নির্মাণ করান। তবে এটি সম্পন্ন হওয়ার আগে ১৯২৪ সালে তিনি মৃত্যুবরণ করেন।
চলচ্চিত্র ও মিডিয়ায় প্রকাশ
ডেভিড লিনের লরেন্স অব আরাবিয়া চলচ্চিত্রে এন্থনি কুইন আউদা আবু তায়ি চরিত্রে অভিনয় করেছেন। ২০০৯ সালের কাতারি চলচ্চিত্র আউদা আবু তায়িহতেও তার চরিত্র রয়েছে।
২০১১ এএফসি এশিয়ান কাপ
২০১১ এএফসি এশিয়ান কাপ (2011 AFC Asian Cup) প্রতিযোগিতা দ্বিতীয় বারের মতো কাতারে অনুষ্ঠিত হয়। ৭-২৯ জানুয়ারি, ২০১১ সালে পঞ্চদশ আসর হিসেবে এএফসি কর্তৃক আয়োজিত এ ফুটবল প্রতিযোগিতায় জাপান শিরোপা লাভ করে। এ বিজয়ের ফলে তারা ২০১৩ সালে ব্রাজিলে অনুষ্ঠিত ফিফা কনফেডারেশন্স কাপে এশিয়া থেকে প্রতিনিধিত্ব করার সুযোগ পায়।  এশীয়-প্রশান্ত মহাসাগরীয় অঞ্চল, ইউরোপ, উত্তর আমেরিকা এবং উত্তর আফ্রিকাসহ বিশ্বের প্রায় ৪৮৪ মিলিয়ন দর্শক চূড়ান্ত খেলাটি অবলোকন করে।
মাঠ
এএফসি সাংগঠনিক কমিটির সদস্যরা প্রতিযোগিতার জন্য পাঁচটি স্টেডিয়াম ব্যবহারের সিদ্ধান্ত গ্রহণ করে।
জর্ডানের সাধারণ নির্বাচন, ২০০৭
২০ নভেম্বর ২০০৭ তারিখে জর্ডানে সাধারণ নির্বাচন অনুষ্ঠিত হয়। নির্বাচনের পর, প্রধানমন্ত্রী মারুফ আল-বাখিত এবং তার মন্ত্রিসভা পদত্যাগ করেন, যেমনটি সাধারণত জর্ডানের রাজনৈতিক ব্যবস্থায় অনুসরণ করা হয়। বাদশাহ দ্বিতীয় আবদুল্লাহ একটি নতুন টেকনোক্র্যাটিক সরকারের নেতৃত্ব দেওয়ার জন্য ২২ নভেম্বর নাদের আল-দাহাবিকে নতুন প্রধানমন্ত্রী হিসেবে নিযুক্ত করেন।
পরিচালনা
আইএএফ, যারা ২০০৩ সালের আগের নির্বাচনে ১৭টি সংসদীয় আসন জিতেছিল, স্বাধীন মনিটর দাবি করেছে৷ প্রধানমন্ত্রী মারুফ আল-বাখিত সেই অনুরোধ প্রত্যাখ্যান করেছেন যার অর্থ তিনি বলেছিলেন যে "জর্ডানের স্বচ্ছতা এবং নির্বাচনী প্রক্রিয়া প্রশ্নবিদ্ধ"। "ভোট কেনার" খবর ছড়িয়ে পড়ার সাথে সাথে একটি স্থানীয় সংবাদপত্র একটি ছবি প্রকাশ করেছে যেখানে একজন ভোটারকে একজন প্রার্থীর সহযোগীর কাছ থেকে টাকা নেওয়ার অভিযোগ রয়েছে৷
আব্দুস সাত্তার খাঁন
আব্দুস সাত্তার খাঁন (c. ১৯৪৮ - ৬ জুন ১৯৭৫) বাংলাদেশের স্বাধীনতা যুদ্ধে অংশগ্রহণকারী একজন মুক্তিযোদ্ধা। বাংলাদেশের মুক্তিযুদ্ধে সাহসিকতা প্রদর্শনের জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
কাজী আব্দুস সাত্তার খাঁন রাজবাড়ী জেলার তৎকালীন মামুনপুর (বর্তমান বসন্তপুর ও শহীদওহাবপুর ইউনিয়নের সমন্বিত ইউনিয়ন) ইউনিয়নের আহলাদীপুর গ্রামে জন্মগ্রহণ করেন। তার বাবার নাম আব্দুর রহমান খান এবং মাতার নাম ছিলো মোসাম্মৎ আজিমুন্নেসা। চার ভাই ও চার বোনের মধ্যে আব্দুস সাত্তার খান সেজ। তার ছোট ভাই বীর প্রতিক আব্দুল ওহাব খাঁনও ছিলেন একজন মুক্তিযোদ্ধা।
দেশ স্বাধীনের পরবর্তীতে বীর মুক্তিযোদ্ধা আব্দুস সাত্তার খাঁন ঢাকা বিশ্ববিদ্যালয়ের বাংলা প্রথম বর্ষের ছাত্র ছিলেন। থাকতেন জহুরুল হক হলে। তখন থেকেই তিনি ফরিদপুর জেলার মুক্তিগণবাহিনীর (সেক্টর-২)	প্রাক্তন ক্যাপ্টেন পিআইএ পদে অভিষিক্ত হন এবং মুক্তিযুদ্ধে সক্রিয়ভাবে অংশগ্রহণ করেন। পরবর্তীতে তিনি ৭ নং শহীদ ওহাবপুর ইউনিয়ন পরিষদ প্রতিষ্ঠা করেন এবং এই বিনা প্রতিদ্বন্দিতায় ইউনিয়নের প্রথম চেয়ারম্যান নির্বাচিত হন।
মুক্তিবাহিনীতে যোগদান
যুদ্ধ চলাকালে তিনি তৎকালীন বৃহৎ ফরিদপুর জেলার অংশবিশেষ অর্থাৎ ২নং সেক্টরের মুক্তিগণবাহিনীর একজন প্রাক্তন ক্যাপ্টেন পিআইএ পদে অভিষিক্ত হয়ে দায়িত্ব পালন করেন এবং পরবর্তীতে মুক্তিযুদ্ধে সক্রিয়ভাবে অংশগ্রহণ করেন।
যেভাবে মারা গেলেন
স্বাধীনতা যুদ্ধের পরেও দুস্কৃতিকারিরা তাঁর পিছু ছাড়েনি। ১৯৭৫ সালের পরবর্তী সময়ে বীর মুক্তিযোদ্ধা আব্দুস সাত্তার খাঁন একদিন প্রচন্ড ঝড় বৃস্টির মধ্যে রাজবাড়ী জেলার গোয়ালন্দ মোড় সংলগ্ন টেক্সটাইল মিলের সন্নিকটে আরব হোটেলের মধ্যে আশ্রয় নেন। এসময় এখানেই আব্দুস সাত্তার খান আততায়ীর (জাসদ বাহিনী) হাতে গুলি বর্ষনে নিহত হন। স্বাধীন বাংলার বীর মুক্তিযোদ্ধা শহীদ আব্দুস সাত্তার খাঁন।
পুরস্কার ও সম্মাননা
স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
২০১৪–১৬ আইসিসি মহিলা চ্যাম্পিয়নশিপ
২০১৪-১৬ আইসিসি মহিলা চ্যাম্পিয়নশীপ মহিলাদের একদিনের আন্তর্জাতিক ক্রিকেটে র‌্যাঙ্কিং প্রতিযোগিতাবিশেষ। সর্বমোট আটটি দল একে-অপরের বিপক্ষে প্রতিদ্বন্দ্বিতা করে। প্রতিযোগিতা শেষে শীর্ষ চার দল স্বয়ংক্রিয়ভাবে ২০১৭ সালের মহিলা ক্রিকেট বিশ্বকাপে অংশগ্রহণ করে। নিচের সারির চার দলকে ২০১৭ সালের মহিলাদের ক্রিকেট বিশ্বকাপ বাছাইপর্বে অংশ নেয়া ছয় দলের মুখোমুখি হতে হয় ও বাকী চার দল বিশ্বকাপে খেলার সুযোগ পায়। কোন সিরিজে চার বা ততোধিক একদিনের আন্তর্জাতিক (ওডিআই) থাকে, তাহলে প্রথম তিনটি খেলা চ্যাম্পিয়নশীপে অন্তর্ভুক্ত হবে।
দলসমূহ
নিম্নবর্ণিত দলসমূহ প্রতিযোগিতায় অংশগ্রহণ করে:
ফলাফল
নিম্নে মাঝে মাঝে বিরতি দিয়ে সময়সূচী দেয়া হলো। প্রত্যেক রাউন্ডে প্রত্যেক দল তাদের প্রতিপক্ষের বিপক্ষে তিনবার প্রতিদ্বন্দ্বিতায় অবতীর্ণ হবে।
মন্তব্য: ষষ্ঠ রাউন্ডের সময়সূচীতে পাকিস্তান ও ভারতের মধ্যকার খেলাটি অক্টোবর, ২০১৬ সালে অনুষ্ঠিত হবার কথা ছিল। ৯ নভেম্বর, ২০১৬ তারিখ পর্যন্ত এ সময়সূচীতে খেলা অগ্রসর হবে, না-কি হবে না - এ বিষয়ে কোন সিদ্ধান্তে উপনীত হওয়া যায়নি। ২৩ নভেম্বর, ২০১৬ তারিখে আইসিসি কারিগরী কমিটি সিদ্ধান্ত দেয় যে, ভারতীয় মহিলা দল সবগুলো খেলা থেকে বিরত থাকবে। ফলশ্রুতিতে পাকিস্তান সবগুলো পয়েন্ট পাবে। প্রতি খেলার জন্য পাকিস্তান দুই পয়েন্ট পাবে। অন্যদিকে ভারত ৫০ ওভারের প্রত্যেক খেলা থেকে ০ রান সংগ্রহ করেছে বলে ঘোষণা দেয়। এরফলে নেট রান রেটে তা প্রতিফলিত হবে।
পয়েন্ট তালিকা
* ৬ষ্ঠ রাউন্ডের খেলায় পাকিস্তানকে বিজয়ী ঘোষণা করা হয়। (মন্তব্য দেখুন )।
হজ্জাম
হিজামা বা হজ্জাম অথবা কাপিং নামে পরিচিত এই ভারতের জাতিগোষ্ঠী কাপিং থেরাপি অনুশীলনের জন্য পরিচিত। হিজামা শব্দটি এসেছে আরবি শব্দ আল হাজম থেকে। আরব দেশগুলিতে একজন কাপিং থেরাপি অনুশীলনকারীকে হিজামা বলা হত এবং ভারতেও এই নামটি ব্যবহৃত হত।
মুহাম্মদের কিছু সহকারী খিলাফত ক্ষমতার সময় পারস্য, মিশরে ইসলামের বাণী প্রচার করে। তখন পারসিকরা ভারত জয় করতে উদ্যোগী হয়। এইভাবে, হিজামারা আরব থেকে পারস্য এবং তারপর ভারতে এসেছে। ভারতে তারা তাদের পেশা অনুশীলন করত এবং হিজামার সাথে আরও অনেক কিছু যেমন দাঁত টানানো, চুল কাটা, ভেড়া কাটা, ফোড়ার চিকিত্সা ইত্যাদির অনুশীলন করত। তাদের নামকরণ করা হয়েছিল হজ্জাম কারণ তাদের আদি দেশে তাদের এই নামেই ডাকা হত। তারা এখন উত্তর ভারত এবং পাকিস্তানের কিছু অঞ্চলে বসবাসকারী একটি জাতিগত গোষ্ঠী। পাকিস্তানে, তারা সিন্ধু এবং পাঞ্জাব প্রদেশে বসবাস করেন। তারা ভারতে অনুন্নত সম্প্রদায় হিসাবে বিবেচিত হয়। উত্তর ভারতে এদের জনসংখ্যা বেশি। পাকিস্তানের সিন্ধু ও পাঞ্জাব প্রদেশেও এদের বস্তি আছে। তারা উত্তরপ্রদেশে খলিফা নামেও পরিচিত। এরা পশ্চিমবঙ্গের সাতাত খলিফা নামে পরিচিত।
হিজামা হল আরব, পারস্য, ব্যাবিলন, চীনা, ফারাও, মিশরীয়, এশিয়ান, গ্রীস এবং সমগ্র ইউরোপ সহ বিস্তীর্ন অঞ্চলের বিবিধ জাতির দ্বারা অনুসৃত একটি প্রাচীন চিকিতসা সংক্রান্ত অনুশীলন। এটি বিশ্বজুড়ে ঐতিহ্যগত ওষুধ ও চিকিতসা পদ্ধতি হিসাবে বিবেচিত হত। এই পদ্ধতি একসময় ব্যাপকভাবে ব্যবহৃত হয়েছিল এবং এখনও সারা বিশ্বে আধুনিক অনুশীলনকারীরা এর ব্যবহার করে।
ইসলামে হিজামা প্রথাকে মুহাম্মদ জনপ্রিয় করেছিলেন।
প্রচলিত রীতি অনুসারে হিজামা করার জন্য সর্বোত্তম এবং সবচেয়ে উপকারী দিনগুলি সুন্নাহ দিন নামে পরিচিত। ইসলামিক (চন্দ্র) মাসের সতেরো, উনিশ বা একুশ তারিখ যা সোমবার, মঙ্গলবার বা বৃহস্পতিবার পড়ে সেইদিন হিজামার জন্য আদর্শ।
বিহারে হজ্জামরা সাধারণত খলিফা নামে পরিচিত এবং তারা হিন্দির একটি উপভাষা মৈথিলি ভাষায় কথা বলে। অধিকাংশ শিক্ষিত হজ্জামরা উর্দু ভাষায় কথা বলে। তারা বিহারের বিভিন্ন অঞ্চলে বসবাস করেন এবং এখনও তারা তাদের পেশায় নিযুক্ত রয়েছেন। তবে ঝাড়খণ্ডের অনেক খলিফা এখন কৃষক হিসাবে তাদের জীবনযাপন করছেন। হজ্জাম সম্প্রদায়ের একটি বিরদারি পঞ্চায়েত রয়েছে, যা আন্তঃসাম্প্রদায়িক বিরোধের পাশাপাশি রাজ্যের প্রতিনিধি হিসাবে কাজ করে। পেশাগত কারনে এদের অনেকে মুম্বাই এবং কলকাতায় চলে গেছে। সেখানে তারা প্রধানত দিনমজুর হিসেবে কাজ করে।
আরব আহমদ মসজিদ
আরব আহমেত মসজিদ (Arabahmet Camii) উত্তর নিকোসিয়া, উত্তর সাইপ্রাসের পশ্চিম আরব আহমেত কোয়ার্টারে অবস্থিত। এটি ১৬ শতকের শেষের দিকে নির্মিত হয়েছিল। মসজিদটির নামকরণ করা হয়েছে ১৫৭১ সালের অটোমান সেনাবাহিনীর একজন কমান্ডারের নামে। মসজিদটি এর বাগানে অতীতের কিছু গুরুত্বপূর্ণ ব্যক্তির সমাধি।
এটি ক্লাসিক্যাল অটোমান স্থাপত্যের একটি উদাহরণ। প্রয়োজনীয় ব্যাপক সংস্কারের কারণে, এটি ১৮৪৫ সালে সংস্কার করা হয়েছিল। এটি আয়তাকার এবং সাইপ্রাসের একমাত্র মসজিদ যা একটি সাধারণ তুর্কি গম্বুজ প্রদর্শন করে। একটি বড় কেন্দ্রীয় গম্বুজ মসজিদের মূল অংশকে ঢেকে রাখে এবং তিনটি ছোট গম্বুজ এর প্রবেশদ্বারকে ঢেকে রাখে। আরো চারটি তার কোণে আবৃত।
এই মসজিদটি একটি বৃহৎ গোলার্ধীয় গম্বুজ (প্রায় ৬ মিটার ব্যাস) নিয়ে গঠিত যা সাধারণ বাইজেন্টাইন ক্রুসিফর্ম প্ল্যানে পেন্ডেনটিভ সহ বহন করে। মসজিদের সামনে তিনটি ছোট গম্বুজ দ্বারা আচ্ছাদিত একটি বারান্দা। এই বৈশিষ্ট্যপূর্ণ তুর্কি স্মৃতিস্তম্ভের গুরুতর সরলতা থেকে কোনো ছাঁচে বা খোদাই করা বিবরণ উপশম করে না। বর্তমান কাঠামোটি ১৮৪৫ সাল থেকে রয়েছে।
আরব আহমেত মসজিদের সাইটে একটি গির্জা ছিল যার কয়েকটি বিকৃত টুকরো এখনও মসজিদের ঘেরে এবং পার্শ্ববর্তী বাড়িগুলিতে ছড়িয়ে ছিটিয়ে রয়েছে। একটি দরজা থেকে একটি লিন্টেল যার উপর একটি ঢাল খোদাই করা হয়েছে এবং দুটি সিংহের বাহকটি মাটিতে আটকে থাকতে পারে। কিন্তু প্রাচীন গির্জা থেকে সবচেয়ে এককভাবে বেঁচে থাকা ১৪ শতকের কবর পাথরের একটি ছোট সংগ্রহ নিয়ে গঠিত।
অনেকগুলি খণ্ডিত খোদাই করা পাথর যার মধ্যে সবচেয়ে আকর্ষণীয় সেই নামের সুপরিচিত ভেনিস পরিবারের গাসপার মাভ্রোসেনি, ১৪০২ এবং হিউ ডি মিমারস, ১৩২৪-এর নাম রয়েছে। এই খণ্ডগুলির মধ্যে অনেকগুলিই মধ্যযুগীয় গ্রীক লিপির সাধারণ ধরনের। ১৬ শতকের ইতালির স্বল্প ত্রাণ রেনেসাঁ শৈলীতে একই নকশার দুটি সমাধি-স্ল্যাব রয়েছে যা শিলালিপি বা অস্ত্রের কোট যার জন্য ঢাল সরবরাহ করা হয়েছে তা কখনই সম্পূর্ণ হয়নি বলে মনে হয়। এই দুটি স্ল্যাব ত্রাণ শৈলী মধ্যে সংগ্রহের একমাত্র বেশী।
তথ্যসূত্র
<templatestyles src="Module:Coordinates/styles.css">
কামরুল হাসান (সচিব)
কামরুল হাসান একজন বাংলাদেশি সাবেক সরকারি কর্মকর্তা যিনি মৎস্য ও প্রাণিসম্পদ মন্ত্রণালয়ের সচিব ছিলেন।
কর্মজীবন
কামরুল হাসান বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে চাকুরিজীবন শুরু করে তিনি প্রশাসনের বিভিন্ন স্তরে বিভিন্ন মন্ত্রণালয়ে দায়িত্ব পালন করেন। তিনি ২৫ জানুয়ারি ২০০৬ সাল থেকে ১১জানুয়ারি ২০০৭ সাল পর্যন্ত মৎস্য ও প্রাণিসম্পদ মন্ত্রণালয়ের সচিব হিসেবে দায়িত্ব পালন করেন।
ক্লেপটরনিস মার্চেই
সোনালী সাদা চোখ, দ্বিপদ নাম ক্লেপটরনিস মার্চেই হচ্ছে সাদা চোখ পাখি পরিবার যোস্টেরোপিডি পরিবারের একটি প্রজাতি। এরা ক্লেপটরনিস গণের একমাত্র প্রজাতি। এরা সাইপেন এবং আগুইজান দ্বীপে সীমাবদ্ধ। এরা একগামী এবং স্ত্রী পাখি বাসা বাঁধার পরে দুটি ডিম পাড়ে।
শ্রেণীবিন্যাস
একদসময় এদেরকে গোল্ডেন হানিইটার (সোনালী মধুখাদক) বলা হতো কারণ এদেরকে হানিইটার হিসেবে বিবেচনা করা হতো। এদের জেনেরিক নাম ক্লেপটরনিস এসেছে গ্রীক শব্দ ক্লেপটেস (ডাকাত/চোর) এবং অর্নিস (একটি পাখি) থেকে। এদেরকে ডাকু পাখি বলার সুনির্দিষ্ট কোন কারণ নেই। তবে মারিয়ানা দ্বীপের নাম প্রাচীন ফরাসি ভাষায় চলেস লিয়েস দেস ভোলিউরস (ডাকাতের দ্বীপ)। প্রজাতি নাম মার্চেই এসেছে ফরাসি অভিযাত্রী এবং লেখক এন্টোইন আলফ্রেদ মার্চে'র নামানুসারে যিনি প্রকৃত নমুনা বিশ্লেষণ করেন।
বর্ণনা
অন্যান্য সাদা চোখ পাখিদের তুলনায় সোনালী সাদা চোখের পাখিদের পার্থক্য হচ্ছে এদের চোখ বড় এবং প্রাথমিক ডানার পাখনা। এরা বড় সাদা চোখের পাখি, লম্বায় এবং ওজনের ২০ গ্রাম। পাখিভেদে এদের ডাকের তারতম্য হয়।
বাসস্থান
গোল্ডেন হোয়াইট আই প্রশান্ত মহাসাগরের পশ্চিমাংশে অবস্থির নর্দান মারিয়ানা আইল্যান্ডের এন্ডেমিক পাখি। এরা প্রাকৃতিক পরিবেশে এবং মনুষ্য নির্মিত স্থাপনায় বাসা করে থাকে।
প্রক্রিয়াধীন কাজ
অনুকূল উৎপাদন পরিচালনার লক্ষ্য প্রক্রিয়াধীন কাজকে হ্রাস করা। প্রক্রিয়াধীন কাজের জন্য ফাকা গুদাম প্রয়োজন, বিনিয়োগের জন্য সীমাবদ্ধ মূলধন সহজলভ্য না এবং পণ্যগুলির কার্যকারী জীবনকাল দ্রুত মেয়াদউত্তীর্ণের সহজাত ঝুঁকি বহন করে। উৎপাদন ধাপের অগ্রগামী এক সারি থেকে দেখা যায় যে পূর্ববর্তী ধাপগুলি থেকে সরবরাহের ঘাটতির জন্য ধাপটি বেশ বাঁধাগ্রস্ত হয়, তবে এটি পূর্ববর্তী ধাপগুলি থেকে পণ্য প্রক্রিয়াজাতকরণের অপর্যাপ্ত ক্ষমতাও ইঙ্গিত করতে পারে।
নির্মাণ প্রকল্পে ডব্লিউআইপি
নির্মাণ হিসাবরক্ষণে প্রক্রিয়াধীন কাজ বর্তমানে নির্মাণ সংস্থা কর্তৃক কাজ করা নির্মাণ প্রকল্পগুলির মূল্য চিহ্নিত করে। প্রতিটি প্রকল্পের জন্য সঠিকভাবে হিসাব করতে, প্রদত্ত কোনও মাসের (বা নির্দিষ্ট সময়) শেষে প্রতিটি প্রকল্পের জন্য চারটি মান প্রয়োজন:
পর্যাপ্ত অনুমানের দ্বারা বিভক্ত দৈনিক ব্যয় নিয়ে, প্রকল্পের জন্য সম্পূর্ণ শতকরা হিসাব করা হয়। উদাহরণ স্বরূপ:
সেবা গ্রহীতাকে কত মূল্য পরিশোধ হবে তা নির্ধারণের জন্য সম্পন্ন শতাংশ গণনা একটি মূল্যবান সরঞ্জাম। এটি এমন গুরুত্বপূর্ণ যে মূল্য রসিদ্গুলি এবং এমনকি এই মূল্য রসিদ্গুলি সংগ্রহের কাজটি মূল কাজ করতে ব্যয় করা ব্যয়ের চেয়ে বড়। এটি নিশ্চিত করে যে সেবা গ্রহীতা সরাসরি নির্মাণ কাজের জন্য অর্থায়ন করছে এবং চুক্তি সংস্থা সেবা গ্রহীতার পক্ষে ঋণ নেওয়া হ্রাস করে। উপরের উদাহরণটি ব্যবহার করে, ধরুন:
সুতরাং, ৩১ শে ডিসেম্বর সমাপ্ত সময়কালের জন্য, সেবা গ্রহীতাকে কমপক্ষে ৳৫০,০০০ বরাদ্দ রাখা উচিত, যেন কাজটি সঠিকভাবে সম্পন্ন হয়।
কর ব্যবস্থা
যুক্তরাজ্যে, এইচএমআরসির প্রক্রিয়াধীন কাজ সম্পর্কিত কোনও নির্দিষ্ট সংজ্ঞা নেই, তবে করের জন্য তিনটি ভিন্ন ধরনের অসম্পূর্ণ পদ চিহ্নিত করা হয়েছে:
বাংলাদেশ অ্যাস্ট্রোনমিক্যাল এসোসিয়েশন
বাংলাদেশ অ্যাস্ট্রোনমিক্যাল এসোসিয়েশন বাংলাদেশের জ্যোতির্বিজ্ঞানীদের একটি জাতীয় সংস্থা।
ইতিহাস
বাংলাদেশ অ্যাস্ট্রোনমিক্যাল এসোসিয়েশন ১৯৮৮ সালের ৫ মে ঢাকায় বাংলাদেশের জ্যোতির্বিজ্ঞানীরা প্রতিষ্ঠা করেন। এটি দ্বিবার্ষিকভাবে ঢাকা মহাকাশ উৎসব অনুষ্ঠানের আয়োজন করে। সমিতিটি একটি একাডেমিক জার্নাল এবং একটি দ্বি-মাসিক ম্যাগাজিন প্রকাশ করে; যা যথাক্রমে বাংলাদেশ জার্নাল অফ অ্যাস্ট্রোনমিক্যাল রিসার্চ এবং মহাকাশ বার্টা। সমিতিটি মেঘনাদ সাহা বৈজ্ঞানিক তথ্য কেন্দ্র এবং গ্রন্থাগার পরিচালনা করে। এর সদস্য ৫০০ জনেরও বেশি। ১৯৯০ সালে সমিতি টি বাংলাদেশে জ্যোতির্বিজ্ঞান গবেষণাকে স্বীকৃতি দেওয়ার জন্য 'ব্রুনো পুরস্কার' শুরু করে।
এসোসিয়েশনটি বাংলাদেশে জ্যোতির্বিদ্যার কর্মশালার করে। ২০০৭ সালে, সমিতিটি সিঙ্গাপুরে জ্যোতির্বিজ্ঞান এবং অ্যাস্ট্রো-ফিজিক্স সম্পর্কিত প্রথম আন্তর্জাতিক অলিম্পিয়াডে একটি দলকে বাংলাদেশের প্রতিনিধিত্ব করার জন্য পাঠিয়েছিল।
২০০৯ সালে বাংলাদেশ অ্যাস্ট্রোনমিক্যাল এসোসিয়েশন ঢাকায় ৫ম অ্যাস্ট্রো-অলিম্পিয়াডের আয়োজন করে। সংস্থাটি জ্যোতির্বিদ্যার বেশ কয়েকটি বই প্রকাশ করেছে। রাশিয়ার বিজ্ঞান ও সংস্কৃতি কেন্দ্রের সহযোগিতায় এই সংস্থাটি কন্‌স্তান্তিন ৎসিওলকোভ্‌স্কির জন্মদিন পালন করেছে। সমিতি প্রতি শুক্রবার ফ্রি স্টার গাজিং ইভেন্টের আয়োজন করে। ২০১৪ সালে নারায়ণগঞ্জে নবম অ্যাস্ট্রো-অলিম্পিয়াড অনুষ্ঠিত হয়েছিল। বিজয়ীদের বাংলাদেশ উপস্থাপনের জন্য অ্যাস্ট্রোনমি অ্যান্ড অ্যাস্ট্রোফিজিক্স সম্পর্কিত আন্তর্জাতিক অলিম্পিয়াড এবং আন্তর্জাতিক জ্যোতির্বিজ্ঞান অলিম্পিয়াডে পাঠানো হয়েছিল।
উত্তরপাড়া রেলওয়ে স্টেশন
উত্তরপাড়া রেলওয়ে স্টেশন হল হাওড়া-বর্ধমান মেইন লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি ভারতের পশ্চিমবঙ্গ রাজ্যের হুগলী জেলায়  অবস্থিত। স্টেশনটি উত্তরপাড়া এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ১০ কি.মি. দূরে স্টেশনটি অবস্থিত।
ইতিহাস
ইস্ট ইন্ডিয়ান রেলওয়ে কোম্পানি ১৮৫১ সালে হাওড়া থেকে রাজমহল এবং মিরজাপুরের মধ্য দিয়ে দিল্লির সাথে প্রস্তাবিত সংযোগের জন্য একটি লাইন নির্মাণ শুরু করেছিলেন।
পূর্ব ভারতের প্রথম যাত্রী ট্রেনটি ১৮৫৪ সালের ১৫ আগস্ট হাওড়া থেকে হুগলি পর্যন্ত দৌড়ে ছিল। রেলপথটি ১৮৫৫ সালে রানিগঞ্জ পর্যন্ত প্রসারিত হয়।
বৈদ্যুতীকরণ
হাওড়া-বর্ধমান মেইন লাইনের বিদ্যুৎকৌশল ১৯৫৮ সালে ২৫ কেভি এসি ওভারহেড সিস্টেম করা হয়। হাওড়া-শেওড়াফুলী-তারকেশ্বর লাইনটি ১৯৫৭-৫৮ সালে বিদ্যুতায়িত হয়।
বার্থা বেকার
থাম্ব|Bertha Becker বার্থা কোইফম্যান বেকার (৭ নভেম্বর, ১৯৩০ — ১৩ জুলাই, ২০১৩) ছিলেন একজন ব্রাজিলীয় ভূগোলবিদ, লেখক এবং ফেডারেল ইউনিভার্সিটি অফ রিও ডি জেনিরোর অধ্যাপক। কর্মজীবনে তিনি ১৮০ টিরও বেশি বই, নিবন্ধ এবং অন্যান্য রচনা প্রকাশ করেছিলেন। তার বেশিরভাগ গবেষণাই অ্যামাজন রেইন ফরেস্ট এবং আশেপাশের অঞ্চলগুলিকে প্রভাবিত করার পাশাপাশি ব্রাজিলের রাজনৈতিক ভৌগোলিক বিষয়গুলিকে মোকাবেলা করেছে। তিনি ব্রাজিলের বিজ্ঞান ও প্রযুক্তি মন্ত্রণালয়ের জন্য নতুন পাবলিক নীতি বিকাশে সহায়তা করেছিলেন। তিনি ২০১২ সালে টেকসই উন্নয়ন রিও +২০ এর উপর জাতিসংঘের সম্মেলনে প্যানেলিস্ট হিসাবে বক্তব্য রেখেছিলেন।
রিও ডি জেনিরোতে জন্মগ্রহণকারী বেকার ১৯৫২ সালে ভূগোল ও ইতিহাস বিষয়ে ব্রাজিল বিশ্ববিদ্যালয় থেকে ডিগ্রি অর্জন করেছিলেন। ১৯৭০ সালে, তিনি ফেডারেল ইউনিভার্সিটি অফ রিও ডি জেনিরো থেকে ডক্টরেট শেষ করেছিলেন, যেখানে তিনি দীর্ঘকালীন অনুষদের সদস্য হন। তিনি আমেরিকা যুক্তরাষ্ট্রের ম্যাসাচুসেটস ইনস্টিটিউট অফ টেকনোলজি থেকে নগর অধ্যয়ন এবং পরিকল্পনায় স্নাতকোত্তর পড়াশোনাও শেষ করেছেন।
বেকার ১৯৯৬ থেকে ২০০০ সাল পর্যন্ত আন্তর্জাতিক ভৌগোলিক ইউনিয়নের ভাইস প্রেসিডেন্ট এবং ১৯৯৫ থেকে ২০০৫ সাল পর্যন্ত ট্রপিকাল অরণ্য সংরক্ষণের জন্য পাইলটের আন্তর্জাতিক উপদেষ্টা গ্রুপের ভাইস প্রেসিডেন্ট হিসাবে দায়িত্ব পালন করেছিলেন। তিনি আমেরিকান জিওগ্রাফিকাল সোসাইটি থেকে ডেভিড লিভিংস্টোন শতবর্ষপদক, লিয়ন বিশ্ববিদ্যালয় থেকে সম্মানসূচক ডক্টরেট এবং কার্লোস চাগাস ফিলোহো বৈজ্ঞানিক মেরিট পুরস্কার পেয়েছিলেন। ২০০৬ সালে, তিনি ব্রাজিলিয়ান বিজ্ঞান একাডেমির সদস্য নির্বাচিত হয়েছিলেন।
গৌরীশঙ্কর রায়
গৌরীশঙ্কর রায়(১৩ জুলাই,১৮৭৮--৭ মার্চ, ১৯১৭) কর্মবীর গৌরীশঙ্কর নামে সুপরিচিত, আধুনিক ওড়িশা রাজ্যের নির্মাতাদের পাশাপাশি ওড়িয়া ভাষা ও সাহিত্যের ত্রাণকর্তা, যিনি ওড়িয়া ভাষা সংরক্ষণ আন্দোলনের সময় নেতৃত্ব দিয়েছিলেন। উনিশ শতকের শেষভাগে তিনি ওড়িয়া ভাষার সুরক্ষা এবং সংরক্ষণের জন্য নিরলসভাবে কাজ করেন। একটি ওড়িয়া ভাষা বিরোধী আন্দোলন যখন সমগ্র প্রদেশকে কাঁপিয়ে দিয়েছিল তখন তিনি ছিলেন পূর্ববাংলার এক জমিদার পরিবারের সন্তান। এই আন্দোলন দাবি করে যে ওড়িশার উপকূলে বাংলা, পশ্চিম ভাগে হিন্দি ও দক্ষিণ ওড়িশায় তেলুগু ভাষাকে প্রধান ভাষা করতে হবে যদিও পরে ওড়়িয়া ভাষাকেই প্রধান ভাষা হিসেবে স্বীকৃতি দেওয়া হয়।
তিনি ওড়িশাতে মুদ্রণ ও প্রকাশনার কারিগর ও অন্যান্য সহ-আন্দোলনগুলির পিতা। তিনি কটক প্রিন্টিং সংস্থা প্রতিষ্ঠা করেন এবং ১৮৬৬ সালে সাপ্তাহিক হিসাবে মুদ্রিত প্রথম ওড়িয়া পত্রিকা উৎকল দীপিকা সম্পাদনা করেছিলেন। উৎকল দীপিকা উত্থান ওড়িশার আর্থসামাজিক জীবনে গুরুত্বপূর্ণ ভূমিকা পালন করে ও জাতীয়তাবাদের উত্থানের জন্য এটি অন্যতম। গৌরীশঙ্কর একটি সততাপূর্ণ ও ত্যাগের জীবন অতিবাহিত করেছিলেন।
সময়পর্ব
১৮৩৮: জন্ম ১৩ জুলাই। আষাদ শুক্লা চতুর্দশী তিথিতে ওড়িশার কটক জেলার অসুরেশ্বরের দীক্ষিতপাড়ায় সদাশিব প্রসাদ ও অন্নপূর্ণা দেবীর গৃহে জন্মগ্রহণ করেন।
১৮৫৫: জুনিয়রশিপ বৃত্তি লাভ করেন।
১৮৫৬: কলেজ শিক্ষার জন্য হুগলিতে যান। ২২ দিনের মধ্যে ষাঁড়ের গাড়িতে করে ও পায়ে হেঁটে সেখানে পৌঁছে যান তিনি।
১৮৫৮: ইংরেজিতে দক্ষতার শংসাপত্র পেলেন। বাম হুগলি বালেশ্বরের শিক্ষক হিসাবে যোগদান করেন। সেখানে তাঁর ছাত্রগণ ছিলেন রাধানাথ রায়, বৈকুণ্ঠ নাথ দে এবং মধুসূদন দাস যারা ছিলেন উড়িষ্যার তিন শতাব্দীর মহান ব্যক্তি।
১৮৫৯: কটকের কাছে কমিশনার অফিসে মানি অর্ডার এজেন্ট হিসাবে যোগদান করেছিলেন। প্রতিষ্ঠা করলেন ইয়ংম্যানস অ্যাসোসিয়েশন মা ছিল জনজীবন গ্রহণের প্রথম সংস্থা।
১৮৬৪: একটি সমবায় ভিত্তিতে কটক প্রিন্টিং কোং প্রতিষ্ঠা করেন।
১৮৬৫: কটক প্রিন্টিং কোং এর প্রতিষ্ঠাতা সদস্য।
১৮৬৬: জনসেবা সংগঠন। দুর্ভিক্ষে ক্ষতিগ্রস্ত মানুষকে বাঁচাতে স্বেচ্ছাসেবক শস্য সরকারকে স্মারকলিপি দাখিল করলেন। এই স্মারকলিপির দাবিগুলো ছিল:
১৮৬৮: গৌরীশঙ্কর ওড়িয়া সংরক্ষণ আন্দোলনের নেতৃত্ব দিয়েছিলেন এবং ওড়িয়া ভাষার ও সংরক্ষণের জন্য কাজ করেছিলেন। এরপরে একটি ওড়িয়া বিরোধী আন্দোলনটি সমগ্র প্রদেশকে আলোড়িত করে তুলেছিল। আন্দোলনটির দাবি ছিল যে উপকূলে বাংলা, পশ্চিমে হিন্দি এবং দক্ষিণ ওড়িশায় তেলুগু ভাষাকে প্রাধান্য দিতে হবে। কিন্তু শেষপর্যন্ত ওড়িয়া ভাষাকে তার যথাযথ স্থান দেওয়া হয়েছিল।
১৮৬৯: তিনি সিকি-উৎকল উল্লাসিনী সভা প্রতিষ্ঠা করেন যা ছিল একটি সামাজিক, সাংস্কৃতিক এবং রাজনৈতিক সংগঠন।
১৮৭০: তিনি ছিলেন ওড়িশা সভার প্রতিষ্ঠাতা যা ছিল একটি সামাজিক, সাংস্কৃতিক এবং রাজনৈতিক সংগঠন। পরবর্তীকালে ব্রাহ্মসমাজে যোগ দেন এবং এর সেক্রেটারি হন।
১৮৭৪: ওড়িয়া ভাষার পৃথক সত্তা প্রমাণ করার জন্য জন বিমসের সামনে বিভিন্ন প্রাচীন পুঁথি উপস্থাপন করেছিলেন।
১৮৭৫–৭৬: এইসময় তিনি তাঁর স্ত্রীকে হারিয়েছিলেন। এরপর থেকে তাঁর মৃত্যুর আগে (১৯১৭) অবধি তিনি একাকী জীবনযাপন করুন।
১৮৮২: উৎকল সভা বা উৎকল সমিতি ওড়িশা সভা নামটি দ্বারা প্রতিস্থাপিত হয়েছিল। তিনি ১৯১৫ সাল পর্যন্ত এই অ্যাসোসিয়েশনের সিকিওর ছিলেন, এটি ওড়িয়াভাষী অঞ্চলগুলির একত্রীকরণ, ওড়িশার একটি পৃথক প্রদেশ গঠন, লবণ আইন বিলোপকরণ, পৌরসভা এবং জেলা বোর্ড হিসাবে স্থানীয় স্ব-সরকার প্রবর্তন, ইত্যাদির জন্য কাজ করেছিলেন।
১৮৮৬: ভারতীয় জাতীয় কংগ্রেসের সাথে উৎকল সভার একত্রীকরণ।
১৮৯২: সরকারি কাজকর্মে ইতি টানেন।
১৮৯৫: পুণা কংগ্রেস অধিবেশন উপস্থিত হন।
১৮৯৬: কলকাতায় কংগ্রেস অধিবেশনে যোগ দিয়েছিলেন।
১৮৯৮: প্যারীমোহন একাডেমীর প্রেসিডেন্ট ও গভর্নিং বডি হয়েছিলেন এবং মৃত্যুর আগে পর্যন্ত এখানে নিরলসভাবে কাজ চালাতে থাকেন।  স্কুল পরিচালনায় সমস্ত আর্থিক সহায়তা করেন।
১৮৯৯: রাজ্যাভিষেক লাইব্রেরির প্রতিষ্ঠাতা সদস্য।
১৯০১: পিএম একাডেমীর ক্যাম্পাসে একটি হোস্টেল প্রতিষ্ঠা করেন। এই হোস্টেলের পরবর্তীকালে নামকরণ করা হয় গৌরীশঙ্কর ছাত্রাবাস।
১৯০৩: তিনি ছিলেন উৎকল সাহিত্য সমাজের প্রতিষ্ঠাতা-সদস্য। এটি ছিল একটি প্রখ্যাত সাহিত্য ও সাংস্কৃতিক সংগঠন। ওড়িয়া সাহিত্যের এই সংগঠন রঘুবংশম সম্পাদনা ও অনুবাদ করেছিল। গৌরীশঙ্কর মধুসূদন দাস আয়োজিত উৎকল সম্মেলনে যোগদান করেছিলেন এবং জীবনের শেষ অবধি সেখানে সক্রিয়ভাবে কাজ করেছিলেন।
১৯০৪: কটকের কাঠগড় সহিতে কায়স্থ বোর্ডিং প্রতিষ্ঠা করেন।
১৯০৫: ব্রাহ্মণ ছাত্রবাস প্রতিষ্ঠা, পুরীতে আর্থিক সাহায্য।
১৯০৬: কেন্দ্রাপাড়ায় একটি সেতু নির্মাণ করেন।
১৯০৯: কটক টাউন হল প্রতিষ্ঠা করেন। খাননগর শ্মশানে একটি বিশ্রামাগার নির্মাণ করেন ও ছায়াগাছ রোপণ করেন। কেন্দ্রাপাড়া খালে পাথর দিয়ে বেড়িবাঁধ তৈরি করেন।  বিধবা ও দরিদ্রদের জন্য মহিলা প্রশিক্ষণ ইনস্টিটিউট প্রতিষ্ঠা করেন। বালক ছাত্রাবাস প্রতিষ্ঠা করেন।
১৯১১: জাতীয় কংগ্রেসের কলকাতা অধিবেশনে যোগ দিয়েছিলেন।
১৯১৩: ব্রিটিশ দরবার থেকে সম্মানের শংসাপত্র পেলেন। দীক্ষিতপাড়া গার্লস স্কুল প্রতিষ্ঠা করেন।দীক্ষিতপাড়ায় একটি দাতব্য চিকিৎসালয়ও প্রতিষ্ঠা করেন। ‌
১৯১৬: সরকার কর্তৃক রায় বাহাদুর পুরস্কার পেলেন। এ সম্বন্ধে তিনি মন্তব্য করেছিলেন'এটি আমার এক অন্যরকম অনুভূতি'।
১৯১৭: ৭ মার্চ-শুক্লা-চতুর্দশী-ফাল্গুনী তিথিতে তাঁর জীবনাবসান ঘটে ।
কর্মবীর গৌরীশঙ্কর রায় সম্মান
গৌরীশঙ্কর রায়ের স্মরণে, আইআইটি বোম্বেতে 'উৎকলা সাংস্কৃতিক সমিতি' নামক একটি সংগঠন প্রতি বছর উৎকল দিবস উপলক্ষ্যে শিল্প, বিজ্ঞান, সামাজিক কাজ ইত্যাদিতে অবদানের জন্য 'গৌরীশঙ্কর রায় সম্মান' দিয়ে একজন বিশিষ্ট ওড়িয়া ব্যক্তিকে সম্মানিত করে।
প্রাপকদের তালিকা
২০১৬: ডঃ সন্ত্রাপ্তা মিশ্র, উদ্যোক্তা
২০১৭: মিঃ অভয় পি, উদ্যোক্তা
২০১৮: মিঃ বিজয় সাহু, উদ্যোক্তা
২০১৯: ডাঃ অমূল্য সাহু, স্বাস্থ্য ও সামাজিক কাজ
প্রাণিসম্পদ ও ডেইরি উন্নয়ন প্রকল্প
প্রাণিসম্পদ ও ডেইরি উন্নয়ন প্রকল্প বা লাইভস্টক অ্যান্ড ডেইরি ডেভেলপমেন্ট প্রজেক্ট প্রাণিসম্পদ অধিদপ্তরের অধীনস্থ একটি প্রকল্প। মূলত প্রাণিজাত পণ্যের উৎপাদন বৃদ্ধি, চাহিদা সৃষ্টি, নিরাপদ প্রাণিজ খাদ্য উৎপাদন নিয়ে কাজ করছে এ প্রকল্পটি।
ইতিহাস
৯ নভেম্বর, ২০১৮ এ মৎস্য ও প্রাণিসম্পদ মন্ত্রণালয় ও বিশ্বব্যাংকের এগ্রিকালচার গ্লোবাল প্রাকটিস বিভাগের প্রতিনিধিদল দি ক্লাইমেট স্মার্ট ইনভেস্টমেন্ট প্ল্যান এবং ম্যাক্সিমাম ফিন্যান্স ফর ডেভলপমেন্ট-এর আওতায় প্রাণিসম্পদ ও ডেইরি উন্নয়ন প্রকল্প বাস্তবায়নের রূপরেখা তৈরি করেন। প্রকল্পের ব্যয় ধরা হয়েছে ৪ হাজার ২৮০ কোটি ৩৬ লাখ ৪৮ হাজার টাকা; যার মধ্যে বিশ্বব্যাংক সহায়তা করবে ৩ হাজার ৮৮৫ কোটি ৭৩ লাখ টাকা। তিন পার্বত্য জেলা বাদে বাকি ৬১টি জেলায় এ প্রকল্পের কার্যক্রম পরিচালিত হচ্ছে। প্রকল্পটির মেয়াদ শুরু হয়েছে ১ জানুয়ারি, ২০১৯ এ, এবং শেষ হবে ৩১ ডিসেম্বর, ২০২৩ সালে।
গঠন
ব্যবস্থাপনার কার্যক্রম পরিচালনার জন্য ৭ সদস্যের একটি পরিচালনা পর্ষদ গঠন করা হয়। তাঁরা হলেন:
হাসিব আহসান
হাসিব আহসান ( ১৫ জুলাই, ১৯৩৯ - ৮ মার্চ, ২০১৩) একজন পাকিস্তানি ক্রিকেটার যিনি ১৯৫৮ থেকে ১৯৬২ সালের মধ্যে পাকিস্তানের হয়ে মোট ১২ টি টেস্ট ম্যাচ খেলেছেন। তিনি পেশোয়ার, পাকতুনখাওয়া শহরে জন্মগ্রহণ করেন। তিনি একজন ডানহাতি অফ স্পিনার হিসেবে টেস্ট ক্রিকেটে ৪৯.২৫ গড়ে ২৭ টি উইকেট সংগ্রহ করেন; যার মধ্যে ২ বার ৫ টি উইকেট শিকার করেন। প্রথম শ্রেনির ক্রিকেটে তিনি ৪৯ ম্যাচে ২৭.৭১ গড়ে ১৪২ টি উইকেট শিকার করেন। সাবেক পাকিস্তানি ক্রিকেটার ওয়াকার হাসান তার সম্পর্কে বলেন, "পাকিস্তান ক্রিকেটের জন্য সে সম্মান ও যথার্থ মর্যাদার সাথে কাজ করে গেছেন এবং সে ছিল কেন্দ্রস্থলের যোদ্ধা।"
আহসানের সাথে সাবেক পাকিস্তানি অধিনায়ক জাভেদ বুরকি এর বিবাদ ছিল। মাত্র ২৩ বছর বয়সে বোলিং অ্যাকশন নিয়ে বিতর্কের কারণে তার আন্তর্জাতিক ক্যারিয়ারের অকালে সমাপ্তি ঘটে। তিনি পাকিস্তান ক্রিকেট দলের প্রধান নির্বাচক, ম্যানেজার ও ১৯৮৭ ক্রিকেট বিশ্বকাপ এর সাংগঠনিক দলের সদস্য হিসেবে কাজ করেছেন। ৮ মার্চ, ২০১৩ তারিখে ৭৩ বছর বয়সে করাচিতে তিনি মৃত্যুবরণ করে।
ক্রিকেটীয় ক্যারিয়ার
আহসান ১৯৫৫ থেকে ১৯৬৩ সালের মধ্যে পাকিস্তান, করাচি, পাকিস্তান ইন্টারন্যাশনাল এয়ারলাইন্স (পি আই এ), রাওয়ালপিন্ডি, পেশোয়ার এবং অন্যান্য দলের হয়ে ৪৯ টি প্রথম শ্রেনির ম্যাচ খেলেছেন। প্রথম শ্রেনির ক্রিকেটে তিনি এক ইনিংসে ৫ কিংবা তার বেশি উইকেট ১৩ বার এবং ওক ম্যাচে ১০ কিংবা তার বেশি উইকেট ২ বার নেয়ার কৃতিত্ব অর্জন করেন।
আহসান নর্থ ওয়েস্ট ফ্রন্টিয়ার প্রদেশ ও ভাওয়ালপুর এর হয়ে প্রথম শ্রেনির ক্রিকেটে অভিষেক করেন। ১৯৫৫-৫৬ মৌসুমে মেরিলিবোর্ন ক্রিকেট ক্লাবের বিপক্ষে খেলা তার অভিষেক ম্যাচটি ঐ মৌসুমে তার একমাত্র ম্যাচ ছিল। ১৯৫৬-৫৭ মৌসুমে তিনি পেশোয়ারের হয়ে ৩ টি ম্যাচ খেলেন এবং পাঞ্জাব বি দলের সাথে ৭৬ রানে ৮ উইকেট নেয়া বোলিং ফিগার মৌসুম সেরা ছিল। পরের মৌসুমে ৯ ম্যাচে ৪৩ উইকেট নিয়ে তিনি বল হাতে আরো কার্যকর হয়ে ওঠেন। ঐ একই মৌসুমে পাঞ্জাব বি দলের সাথে তিনি ২৩ রান খরচে ৮ উইকেট পান; প্রথম শ্রেনির ক্রিকেটে এটি তার ব্যক্তিগত সেরা অর্জন। ঐ মৌসুম চলাকালে কেনসিংটন ওভালে ওয়েস্টইন্ডিজ এর বিপক্ষে তার টেস্ট ম্যাচ অভিষেক হয়। ঐ ম্যাচে হানিফ মোহাম্মদ ৩৩৭ রান করেন। ১৯৫৮ সালে অনুষ্ঠিত হওয়া ঐ সিরিজের প্রথম ম্যাচে তিনি উইকেটশূন্য থেকে ২১ ওভার বল করে ৮৪ রান দেন।  সিরিজের ৩ টি ম্যাচ খেলে তিনি ৫ টি উইকেট সংগ্রহ করেন।
আহসান পরের দুই মৌসুমে মাত্র ১৪ টি উইকেট শিকার করেন এবং ৫১ রানে ৫ উইকেট ছিল এই দুই মৌসুমের তার সেরা অর্জন। ১৯৬০-৬১ সালে ভারত সফরে যাওয়া পাকিস্তান দলের সাথে তিনি সম্পৃক্ত ছিলেন। সেখানে তিনি ৫ টি টেস্ট ম্যাচ সহ মোট ৯ টি ম্যাচ খেলেন এবং ২৮.৭৫ গড়ে ২৪ টি উইকেট শিকার করেন। ১৯৬০-৬১ মৌসুমে তিনি ২৬ টি উইকেট শিকার করেন যার মধ্যে ওয়েস্ট জোনের সাথে খেলা ম্যাচে তিনি ৮০ রানে ৬ উইকেট শিকার করেন। টেস্টে ৩২.৬৬ গড়ে ১৫ উইকেট নিয়ে তিনি ভারতের বিপক্ষে সবচেয়ে সফল বোলার ছিলেন। নেহেরু স্টেডিয়ামে ভারতের বিপক্ষে তিনি ২০২ রানে ৬ উইকেট নেন; যা তার ব্যক্তিগত সেরা অর্জন।
১৯৬১-৬২ ও ১৯৬২ মৌসুমে আহসান ১০ ম্যাচে ২৮ উইকেট নেন, যার মধ্যে ওরসেস্টারশায়ার এর বিপক্ষে তিনি ৫ উইকেটে শিকার করেন। পরের ২ ঘরোয়া মৌসুমে তিনি ৮ টি ম্যাচ খেলে ১২ টি উইকেট নেন, যার মধ্যে আইয়ুব ট্রফিতে পিআইএ এর হয়ে সারগোদা ক্রিকেট টিমের বিপক্ষে খেলা ম্যাচে তিনি ৪৩ রানে ৫ উইকেট নেন। করাচিতে অবস্থিত জাতীয় স্টেডিয়ামে তিনি তার বিদায়ী টেস্ট খেলেন; যেখানে তিনি ৬৪ রান দিয়ে ২ উইকেট পান।
আহসান তার গোটা ক্যারিয়ারে ১২ টেস্টে ৫০ এর কাছাকাছি গড়ে ২৭ টি উইকেট পান। এর মধ্যে তিনি ২ বার ৫ উইকেট শিকার করেন। ব্যক্তিগত সর্বোচ্চ ১৪ রানের সাহায্যে তিনি মোট ৬১ রান করেন।
প্রসাশনিক কর্মজীবন
১৯৮০ সালে আহসান পাকিস্তান ক্রিকেট দলের প্রধান নির্বাচক ও ম্যানেজার ছিলেন। তিনি সর্বপ্রথম ১৯৯৮৪-৮৫ সালে ওয়াসিম আকরামকে নিউজিল্যান্ড সিরিজের জন্য মনোনীত করেন। আকরাম তার সম্পর্কে বর্ণনা দেন, "একজন শক্তিশালী নির্বাচক, যিনি তরুণ দের সুযোগ দেন এবং তাদের বড় লড়াই-এ প্রেরণ করেন। তিনি ১৯৮৭ ক্রিকেট বিশ্বকাপ এর ট্যাকনিকেল কমিটির চেয়ারম্যান এবং সাংগঠনিক দলের সদস্য ছিলেন। ঐ বিশ্বকাপে তিনি পাকিস্তান ক্রিকেট দলের ম্যানেজারের দায়িত্ব পালন করেন। পাকিস্তানের ক্রিকেট বোর্ড এর তৌকির জিয়া ২০০৩ সালে তাকে সিন্ধু ক্রিকেট এসোসিয়েশন এর প্রেসিডেন্ট হিসেবে নিযুক্ত করেন। তিনি আয়ারল্যান্ডের অবৈর্তনিক সাধারণ পরামর্শক এবং আমেরিকা এক্সপ্রেস করাচি এর পরিচালক ছিলেন। পিসিবি চেয়ারম্যান যাকা আশরাফ আহসান সম্পর্কে বলেন, "সে শুধু একজন ভালো টেস্ট খেলোয়াড়-ই নয়, একজন ভালো প্রশাশক ছিলেন এবং খেলাটিকে সে অন্ত্যন্ত ভালো ভাবে বুঝতো।" শোয়েব আকতার ও মোহাম্মদ আসিফ এর উপর ওঠা ডোপিং ব্যানের বিরোধীতার আপিল শোনানির কমিটির তিনি সদস্য ছিলেন। তার সহকর্মীরা তাকে 'নিঁখুত প্রশাশক' আখ্যা দিয়ে থাকেন।
ব্যক্তিগত জীবন ও বিবাদ
আহসান ১৫ জুলাইস ১৯৩৯ সালে পেশোয়ার, নর্থ ওয়েস্ট ফ্রন্টিয়ার প্রদেশ ( বর্তমান খাইবার পাকতুনখাওয়া) শহরে জন্মগ্রহণ করেন। তিনি ছিলেন উর্দুভাষী। তিনি ইসলামিয়া কলেজ, পেশোয়ার থেকে শিক্ষা লাভ করেন। তিনি কখনোই বিবাহ করেন নি। সাবেক পাকিস্তানি খেলোয়াড়, আফতাব বালোক বলেছেন যে, "আহসান বেশ ভদ্রলোক ছিলেন।" সাবেক পাকিস্তান অধিনায়ক জাভেদ বুরকির সাথে তার দ্বন্দ্ব ছিল। ভারতেরে বিপক্ষে টেস্ট ম্যাচ চলাকালে তার বোলিং অ্যাকশন নিয়ে বিতর্ক ওঠে। ১৯৬২ সালে পাকিস্তানের ইংল্যান্ড সফরে বিষয়টি আবার না ওঠা পর্যন্ত তিনি বোলিং চালিয়ে যান; এই বিতর্কের কারণে মাত্র ২৩ বছর বয়সে তার আন্তর্জাতিক ক্যারিয়ার শেষ হয়।
মৃত্যু
আহসান ২ বছর যাবত মূত্রাশয় ঘটিত রোগে আক্রান্ত ছিলেন। তার ডায়ালাইসিস ছিল এবং তিনি করাচির আগা খান হাসপাতালে ভর্তি ছিলেন। করাচি সিটি ক্রিকেট এসোসিয়েশন (কেসিসিএ) এর প্রেসিডেন্ট সিরাজুল ইসলাম বুখারি তার অসুস্থতা সম্পর্কে বলেন, "সে সাহসের সাথে অসুস্থতার বিরুদ্ধে লড়েছে।" ৭৩ বছর বয়সে, ৮ মার্চ ২০১৩ সালে তিনি করাচিতে মৃত্যুবরণ করেন। পিইসিএইচএস গোরস্থানে তাকে দাফন করা হয়। পিসিবি চেয়ারম্যান, পরিচালনা পর্ষদের প্রধান অফিসার সুবহান আহমেদ এবং সাধারণ পরিচালক জাভেদ মিয়াদাদ তার মৃত্যুতে গভীর শোক প্রকাশ করেন। পাঞ্জাবের প্রধানমন্ত্রি শাহবাজ আশরাফ তার মৃত্যুতে গভীর শোক, দুঃখ এবং সহানুভূতি প্রকাশ করেন।
বহিরাগত সংযোগ
Haseeb Ahsan
ওয়াজ্ঞা ইউনিয়ন
ওয়াজ্ঞা বাংলাদেশের রাঙ্গামাটি জেলার অন্তর্গত কাপ্তাই উপজেলার একটি ইউনিয়ন।
আয়তন
ওয়াজ্ঞা ইউনিয়নের আয়তন ১২,১৬০ একর (৪৯.২১ বর্গ কিলোমিটার)।
জনসংখ্যা
২০১১ সালের পরিসংখ্যান অনুযায়ী ওয়াজ্ঞা ইউনিয়নের লোকসংখ্যা ৮,৫৭২ জন। এর মধ্যে পুরুষ ৪,৭৬০ জন এবং মহিলা ৩,৮১২ জন।
অবস্থান ও সীমানা
কাপ্তাই উপজেলার সর্ব-উত্তরে ওয়াজ্ঞা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২ কিলোমিটার। এ ইউনিয়নের দক্ষিণ-পশ্চিমে চন্দ্রঘোনা ইউনিয়ন, দক্ষিণে কর্ণফুলী নদী, চিৎমরম ইউনিয়ন, পূর্বে কাপ্তাই ইউনিয়ন ও রাঙ্গামাটি সদর উপজেলার মগবান ইউনিয়ন, উত্তরে কাউখালী উপজেলার ঘাগড়া ইউনিয়ন এবং পশ্চিমে চট্টগ্রাম জেলার রাঙ্গুনিয়া উপজেলার ইসলামপুর ইউনিয়ন ও হোসনাবাদ ইউনিয়ন অবস্থিত।
প্রশাসনিক কাঠামো
ওয়াজ্ঞা ইউনিয়ন কাপ্তাই উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম কাপ্তাই থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এ ইউনিয়নের গ্রামগুলো হল:
শিক্ষা ব্যবস্থা
ওয়াজ্ঞা ইউনিয়নের সাক্ষরতার হার ৪৩.৯৩%। এ ইউনিয়নে ১টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
খাল ও নদী
ওয়াজ্ঞা ইউনিয়নের দক্ষিণ সীমান্ত দিয়ে প্রবাহিত হচ্ছে কর্ণফুলী নদী।
হাট-বাজার
ওয়াজ্ঞা ইউনিয়নের প্রধান হাট-বাজার হল বড়ইছড়ি বাজার।
রাষ্ট্রপ্রধান
যুক্তরাজ্য বা ভারতের মতো সংসদীয় ব্যবস্থায় রাষ্ট্রপ্রধানের সাধারণত বেশিরভাগই আনুষ্ঠানিক ক্ষমতা থাকে এবং সরকার প্রধান আলাদা থাকে। তবে দক্ষিণ আফ্রিকার মতো কিছু সংসদীয় ব্যবস্থায় একজন নির্বাহী রাষ্ট্রপতি রয়েছেন যা রাষ্ট্রপ্রধান এবং সরকার প্রধান উভয়ের ভূমিকাই পালন করেন। তেমনি কিছু সংসদীয় ব্যবস্থায় রাষ্ট্রপ্রধান সরকার প্রধান না হয়েও উল্লেখযোগ্য ক্ষমতার অধিকারী হন, যেমন মরক্কো। বিপরীতে, ফ্রান্সের মতো আধা-রাষ্ট্রপতি ব্যবস্থায় রাষ্ট্রপ্রধান ও সরকার প্রধান উভয়েই রাষ্ট্রের প্রধান নেতা হিসাবে রয়েছেন (তারা মূলত দেশটির নেতৃত্বকে নিজেদের মধ্যে ভাগ করে নেন)। অন্যদিকে রাষ্ট্রপতি শাসিত শাসনব্যবস্থায় রাষ্ট্রপ্রধানই হলেন সরকার প্রধান।
জুন ১৯৭১
জুন ১৯৭১-এ বিশ্বব্যাপী সংঘটিত ঘটনার সংক্ষিপ্ত-সার।
হায়েনা
right|thumbnail|আফ্রিকার হায়েনা হায়েনা এক ধরনের বন্য মাংশাষী প্রাণী। এশিয়া এবং আফ্রিকা মহাদেশে এদের দেখা যায়। স্তন্যপায়ী শ্রেণীর শ্বাপদ বর্গের (order Carnivora) হায়েনার পরিবার 'হায়েনিডে-র (Hyaenidae) সদস্যরা দেখতে ক্যানিডে অর্থাৎ কুকুর পরিবারের সদস্যদের (কুকুর, শেয়াল, নেকড়ে) মত হলেও আসলে হল বেজী, নেউল ইত্যাদি সমন্বিত নকুল পরিবারের (হার্পেস্টিডে) নিকটতর।
হায়েনাদের মাতৃতান্ত্রিক সমাজ। এক একটা দলে প্রায় ৮০ জন করে হায়েনা থাকে একজন মাদি হায়েনার নেতৃত্বে। শিকারের পরে একসাথে সবাই জড়ো হলে সবাই সবাইকে অভিনন্দন জানায়। দরকারে এরা শিকার করে, মৃত পশুপাখিকে খাদ্য হিসেবে গ্ৰহণ করে, কখনও বা স্বগোত্র ভোজী। এরা অন্যান্য শীর্ষ শিকারিদের‌ও ভয় পায় না, বরঞ্চ তাদের শিকার করা খাবারে ভাগ বসাতে এরা তৈরী।
left|thumbnail|200px|ডোরাকাটা হাওয়েনার আবাসস্থল সবুজ রঙে চিহ্নিত
হায়েনারা 22 মিলিয়ন বছর আগে মিওসিন ইউরেশিয়ার জঙ্গলে উদ্ভূত হয়েছিল, যখন বেশিরভাগ প্রারম্ভিক ফেলিফর্ম প্রজাতি এখনও বৃহত্তরভাবে আর্বোরিয়াল ছিল। প্রথম পূর্বপুরুষের হায়েনারা সম্ভবত আধুনিক আফ্রিকান সিভেটের মতোই ছিল; বর্ণিত প্রাচীনতম হায়েনার প্রজাতিগুলির মধ্যে একটি, প্লিওভিভারপস, একটি লিথ, সিভেট-সদৃশ প্রাণী যেটি 20-22 মিলিয়ন বছর আগে ইউরেশিয়ায় বসবাস করত এবং মধ্যকর্ণ এবং দাঁতের গঠন দ্বারা হায়েনিড হিসাবে শনাক্ত করা যায়। প্লিওভিভারপসের বংশের উন্নতি ঘটে এবং দীর্ঘ পা এবং আরও সূক্ষ্ম চোয়ালের বংশধরদের জন্ম দেয়, যা উত্তর আমেরিকার ক্যানিডদের দ্বারা নেওয়ার মতোই একটি দিক। হায়েনারা তখন দুটি স্বতন্ত্র প্রকারে বিভক্ত হয়ে পড়ে: হালকাভাবে তৈরি কুকুরের মতো হায়েনা এবং শক্ত হাড়-চূর্ণকারী হায়েনা। যদিও কুকুর-সদৃশ হায়েনারা 15 মিলিয়ন বছর আগে (একটি ট্যাক্সন উত্তর আমেরিকা উপনিবেশ করে), তারা ইউরেশিয়ায় ক্যানিডের আগমনের সাথে জলবায়ুর পরিবর্তনের পরে বিলুপ্ত হয়ে যায়। কুকুর-সদৃশ হায়েনা বংশের মধ্যে, শুধুমাত্র কীটনাশক আরডউল্ফ বেঁচে ছিল, যখন হাড়-চূর্ণকারী হায়েনা (বর্তমান দাগযুক্ত, বাদামী এবং ডোরাকাটা হায়েনা সহ) ইউরেশিয়া এবং আফ্রিকার অবিসংবাদিত শীর্ষ স্ক্যাভেঞ্জারে পরিণত হয়েছিল।
মুসলিম তেলি
মুসলিম তেলি হল তেলি জাতির অন্তর্ভুক্ত এক সম্প্রদায় যারা সুন্নি ইসলাম ধর্ম অনুসরণ করে। ভারত ও পাকিস্তানে এরা বসবাস করে।
মুসলিম তেলির ঘাঞ্চি সম্প্রদায়ের সাথে সম্পর্কিত। ঘাঞ্চিরা গুজরাতের একটি সম্প্রদায়। এরা প্রধানত রান্নার তেল তৈরির পেশার সাথে জড়িত। এই অঞ্চলগুলিতে লুহার জাতিরও বসবাস। সেখানে কিছু তেল শোধনাগারকে সৌদি আরবের (ইউএই) তেলিস হিসাবে বিবেচনা করা হয়। তেলিস শব্দটির সাথে তেলি শব্দের বিশেষ মিল আছে।
তেলি শব্দটি সংস্কৃত শব্দ তৈলিকা বা তৈল থেকে এসেছে, যার অর্থ সরিষা বা তিল থেকে প্রস্তুত তেল। এই সম্প্রদায়ের লোকেরা এইভাবে সরিষা বা তিলের তেল প্রস্তুত করে জীবিকা নির্বাহ করে। তারা ইসলাম ধর্মে ধর্মান্তরিত কারিগর শ্রেনীর একটি অংশ। তারা এমন কিছু উপাধি ব্যবহার করে যা সাধারণত হিন্দু সম্প্রদায়ে লোকেরা ব্যবহার করে। উত্তর ভারতে তারা উর্দুতে কথা বলে এবং এর সাথে আওয়াধি এবং খারি বলি উপভাষা ব্যবহার করে। পাকিস্তানে এই সম্প্রদায় পাঞ্জাবি ভাষায় কথা বলে।
ভারতে তারা উত্তর প্রদেশ এবং বিহার রাজ্যেসহ উত্তর ভারতের বিস্তীর্ণ অঞ্চল জুড়ে বসবাস করেন। এই জনগোষ্ঠী পেশার জন্য জমির ওপর নির্ভরশীল। তেল প্রস্তুত করা তাদের ঐতিহ্যবাহী পেশা। এখন অর্থকরী ফসল চাষ এবং অন্যান্য ব্যবসার সাথেও তারা যুক্ত। অনেকেই এখন সফল ব্যবসায়ী। এই সম্প্রদায়ের লোকেরা নিজেকে শেখ মর্যাদাসম্পন্ন বলে মনে করে, কারণ তারা বৈশ্য বর্ণ থেকে ধর্মান্তরিত।
উত্তরপ্রদেশে বেশিরভাগ তেলি জনগন ছোট এবং মাঝারি আকারের কৃষক। ভারতের স্বাধীনতার সময় সম্পাদিত ভূমি সংস্কার থেকে তারা অনেকেই উপকৃত হয়েছেন। তখন তাদের চাষ করা জমির মালিকানা দেওয়া হয়েছিল। উত্তরপ্রদেশের তেলিরা কঠোরভাবে অন্তঃবিবাহী প্রথায় বিশ্বাসী। তারা আরও চারটি অন্তঃবিবাহিত গোষ্ঠীতে বিভক্ত। সেই চারটি ভাগ হল, তুর্কিয়া, ইকাসনা, দোসনা এবং দেশ। তুর্কিয়ারা প্রধানত আওধ এবং বারাণসীতে থাকে। ইকাস্না এবং দোসনারা পশ্চিম উত্তর প্রদেশে থাকেন। তারা উর্দু, সেইসাথে হিন্দির উপভাষায় কথা বলে এবং সুন্নি সম্প্রদায়কে অনুসরণ করে। তেলিরা বহু-বর্ণের গ্রামে বাস করে, কিন্তু তাদের নিজস্ব স্বতন্ত্র পরিচয় বজায় রাখে।
পাকিস্তানে, তিনটি স্বতন্ত্র সম্প্রদায় রয়েছে যারা তেলি সম্প্রদায়ের অংশ। তারা হল করাচীর উর্দুভাষী সম্প্রদায়, পাঞ্জাবের তেলি মালিক এবং তেলি রংহার রাজপুত।
চারুচন্দ্র বন্দ্যোপাধ্যায়
জন্ম ও প্রারম্ভিক জীবন
চারুচন্দ্র বন্দ্যোপাধ্যায় ১৮৭৭ সালের ১১ই অক্টোবর অবিভক্ত বাংলার মালদহের চাঁচলে জন্ম গ্রহণ করেন। তাদের আদি বাসস্থান ছিল বর্তমান বাংলাদেশের যশোরে। বাবা গোপালচন্দ্র বন্দ্যোপাধ্যায়, মা মুক্তকেশী দেবী। ১৮৯৫ সালে বলাগড় হাই স্কুল থেকে এন্ট্রান্স, ১৮৯৬ সালে জেনারেল অ্যাসেম্ব্লিজ (বর্তমান স্কটিশ চার্চ কলেজ) থেকে এফ.এ এবং ১৮৯৯ সালে প্রেসিডেন্সি কলেজ থেকে বি.এ. পাশ করেন। ১৮৯৬ সালে দুমকা নিবাসী রাধারাণী দেবীর সঙ্গে বিবাহ হয়। কিন্তু বিবাহের মাত্র চার বছর পরেই ১৯০০ সালে রাধারাণীর মৃত্যু হলে তিনি পদ্মাবতী দেবীর সঙ্গে পরিণয় সূত্রে আবদ্ধ হন। অধ্যাপক কনক বন্দ্যোপাধ্যায় এঁদের সন্তান।
কর্মজীবন
চারুচন্দ্রের সাহিত্য জীবনের শুরু 'মেঘদূত','মাঘ' প্রভৃতি পত্রিকায় সংস্কৃত সাহিত্যের সমালোচক হিসাবে। ইন্ডিয়ান পাবলিশিং হাউস-এ যোগ দিয়ে পুস্তক প্রকাশন ব্যপারে কৃতী সম্পাদক ও অনুবাদক হিসাবে বিশেষ প্রতিষ্ঠা লাভ করেন। কিছুকাল তিনি "ভারতী" পত্রিকার সম্পাদক ছিলেন। 'প্রবাসী'র সহ-সম্পাদক হিসাবে সমধিক পরিচিতি পান। 'প্রবাসী'তেই প্রকাশিত হয় তার প্রথম মৌলিক রচনা "মরমের কথা" ছোটগল্প। বাংলা ভাষা ও শব্দতত্ত্বে তার দক্ষতা ছিল। ১৯১৯ সালে কলকাতা বিশ্ববিদ্যালয়ের বাংলা বিভাগে অধ্যাপক হিসাবে যোগদান করেন। ঢাকা বিশ্ববিদ্যালয়ে অধ্যাপক পদে যোগদানের জন্য তিনি ১৯২৪ সালে ঢাকা চলে যান। ১৯২৮ সালে তিনি ঢাকা বিশ্ববিদ্যালয় থেকেই সাম্মানিক এম.এ উপাধি লাভ করেন। ঊনবিংশ ও বিংশ শতাব্দীর উল্লেখযোগ্য লেখকদের মধ্যে ইন্দিরা দেবী, অনুরূপা দেবী, শৈলজানন্দ মুখোপাধ্যায়, রাজশেখর বসু এবং অন্যান্যদের সঙ্গে চারুচন্দ্রের নামও করতে হয়। ‘স্রোতের ফুল’, ‘পরগাছা’ প্রভৃতি তার রচিত ২৫টি উপন্যাসের অন্যতম। ছোটদের জন্যও তিনি লিখেছেন, বেশ কয়েকটি গ্রন্থের অনুবাদ প্রকাশ করেছেন ছোটদের উপযোগী করে। মহাকবি ভাসের 'অবিমারক' নাটকের এবং কয়েকটি উপন্যাস ও কিশোরপাঠ্য গ্রন্থের সার্থক অনুবাদ করেছেন। 'ভাতের জন্মকথা' তার একটি বিশেষ উল্লেখযোগ্য শিশুপাঠ্য গ্রন্থ। তবে তিনি সমধিক পরিচিত তার রবীন্দ্র-গবেষণামূলক গ্রন্থ ‘রবি-রশ্মি’র জন্য।
মৃত্যু
চারুচন্দ্রের মৃত্যু হয় ১৯৩৮ সালের ১৭ই ডিসেম্বর।
সাহিত্যকর্ম
☆ আগুনের ফুলকি (১৯১৪)
☆ সেরাতের ফুল (১৯১৫)
☆ দুই তীর (১৯১৮)
☆ হেরফের (১৯১৮)
☆ পঙ্কতিলক (১৯১৯)
☆ দোটানা (১৯২০)
☆ আলোকপাত (১৯২০)
☆ কবিকঙ্কণ-চণ্ডী
• প্রথম ভাগ (পরিলেখন প্রকল্প)(১৯২৫)
☆ সুর বাঁধা (১৯৩৭)
☆ অগ্নিহোত্রী (১৯৩৮)
☆ রবিরশ্মি
☆জয়শ্রী (পরিলেখন প্রকল্প)
এক্সওয়াইওয়াই সিনড্রোম
এক্সওয়াইওয়াই সিনড্রোম বা ৪৭,এক্সওয়াইওয়াই একটি জিনগত অবস্থা। এতে পুরুষের অতিরিক্ত একটি ওয়াই ক্রোমোজোম থাকে।  খুব অল্প কিছু লক্ষণ এই সিনড্রোমের দরুন দেখা যায়। এর লক্ষণের মধ্যে রয়েছে গড়পড়তার চেয়ে বেশি উচ্চতা, ব্রণ ও বুদ্ধিবৃদ্ধিজনিত সমস্যা।  অবশ্য এই সিনড্রোম ব্যক্তির বংশধারণ ক্ষমতায় কোন প্রভাব ফেলে না।
এক্সওয়াইওয়াই ক্রোমজোম সাধারণত ব্যক্তি তার পিতামাতা থেকে বংশসূত্রে পায় না বরং এটি শুক্রাণুর বৃদ্ধিকালে এক র‍্যান্ডমভাবে স্ংঘটিত ঘটনার ফলাফলস্বরূপ মানুষের মধ্যে থাকা স্বাভাবিক ৪৬টি ক্রোমোজোমের বদলে এক্সওয়াইওয়াই ক্যারইয়োটাইপ প্রদর্শনকারী ৪৭টি ক্রোমোজোম উপলব্ধ হয়। ক্রোমোজোমাল এনালাইসিসের মাধ্যমে এটি শনাক্ত করা সম্ভব।
চিকিৎসা হিসেবে "স্পীচ থেরাপি" অথবা স্কুলের কাজে বাড়তি সাহায্যের ব্যবস্থা করা যেতে পারে।   ক্রোমোজোমজনিত এই সমস্যার কোন প্রতিকার নেই। প্রতি এক হাজার পুরুষের মাঝে প্রায় একজন পুরুষ জন্মসূত্রে এই সমস্যায় ভোগে।  এমনকি অনেক পুরুষ তাদের ক্রোমোজোমের এই ভিন্ন ক্যারইয়োটাইপের ব্যাপারে অজ্ঞাত।   ১৯৬১ সালে সর্বপ্রথম এই জিনগত সিনড্রোম বর্ণনা করা হয়।
শারীরিক লক্ষণ
৪৭ টি ক্রোমোজোম ও এক্সওয়াইওয়াই ক্যারইয়োটাইপের অধিকারী ব্যক্তিরা সাধারনত শিশুকালে খুব দ্রুত বাড়ে। দেখা গিয়েছে, তাদের সর্বশেষ উচ্চতা গড়পড়তার চেয়ে প্রায় ৭ সে.মি. বা তিন ইঞ্চির মতো বেশি হয়। ১৯৬২-১৯৭২ সময়কালে স্কটল্যান্ডের এডিনবরা জন্ম নেয়া আটজন ছেলে শিশুর উচ্চতা পরীক্ষা করে দেখা গেছে ১৮ বছর বয়েসে তাদের গড় উচ্চতা ১৮৮.১ সে.মি বা ছয় ফুট দুই ইঞ্চি। যেখানে তাদের পিতাদের গড় উচ্চতা ছিলো ১৭৪.১ সে.মি. এবংমায়েদের গড় উচ্চতা ছিলো ১৬২.৮সে.মি. বা পাঁচ ফুট চার ইঞ্চি।  শুরুর দিকের রিপোর্টে ব্রণের প্রকটতা বর্ণনা করা হলেও বর্তমানে ব্রণের উপর বিশেষায়িত চর্মরোগ বিশেষজ্ঞরা ৪৭,এক্সওয়াইওয়াই এর সাথে ব্রণের সম্পর্ক আদৌ আছে কিনা তা নিয়ে সন্দেহ প্রকাশ করেন।